google/wiki40b huggingface dataset:
Lembaga Lebuhraya Malaysia

Lembaga Lebuhraya Malaysia(LLM) ialah sebuah badan kerajaan yang dipertanggungjawabkan bagi mengawasi semua lebuhraya tol di seluruh Semenanjung Malaysia. Ia merupakan sebuah badan berkanun yang ditubuhkan melalui parlimen Akta 231( 1980 ). LLM bertanggungjawab untuk merancang, melaksana, menyelia dan mengawasi projek - projek lebuhraya tol di Malaysia sebagaimana yang tertakluk kepada Akta Jalan-jalan Persekutuan (Pengurusan Persendirian) 1984.

Tujuan

Tujuan penubuhan Lembaga Lebuhraya Malaysia (LLM) pada 1980 adalah untuk merancang, merekabentuk, membina dan menyenggara lebuhraya tol di seluruh Semenanjung Malaysia.
Lebuhraya tol yang pertama yang telah dirancang, direkabentuk, dibina dan disenggara di bawah pengawasan LLM ialah Lebuhraya Utara Selatan. Jajaran lebuhraya ini telah disiapkan secara berperingkat-peringkat mengikut keutamaan dimasa itu. Tarikh-tarikh pembukaan bagi bahagian-bahagian jajaran berkenaan adalah seperti di jadual.
Ekoran dari dasar penswastaan kerajaan, Lebuhraya berkenaan dan lain-lain lebuhraya selepas itu telah diswastakan.
Pada bulan Mac 1988 perjanjian konsesi penswastaan Lebuhraya Tol Utara - Selatan dan Lebuhraya Baru Lembah Klang telah di tandatangani, iaitu penswastaan projek infrastruktur yang terbesar yang pernah dilakukan oleh Kerajaan Malaysia, untuk membina baki Lebuhraya Tol Utara - Selatan dan Lebuhraya Baru Lembah Klang. Perjajian ini adalah untuk selama 30 tahun mulai 1 Jun 1988 dan penyerahan sepenuhnya operasi tol bagi bahagian-bahagian lebuhraya yang telah siap dibuat dalam bulan Disember 1988.

Peranan Yang Dilaksanakan Oleh LLM Selepas Penswastaan Lebuhraya

LLM memainkan peranan penting dalam mengesan, mengawal, menyelaras dan memberi khidmat nasihat kepada syarikat - syarikat konsesi dalam urusan operasi dan penyenggaraan lebuhraya bagi pihak kerajaan. Bagi Semua lebuhraya yang sedang beroperasi aspek penyenggaraan adalah amat penting. Ini adalah bertujuan untuk memastikan kesemua lebuhraya tersebut selamat dan selesa. Kerja - kerja penyenggaraan dan pengawasan dibuat melalui Pejabat - Pejabat Wilayah LLM.

Ibu pejabat

Ibu Pejabat,
Wisma Lebuhraya,
Lembaga Lebuhraya Malaysia,
KM 6 Jalan Serdang - Kajang
43000 Kajang,
Selangor Darul Ehsan.
Tel: 03-87373000 / 87383000 (10 talian)
Fax:603-87373555
e-mail : llm@llmnet.gov.my
(u/p: Pengarah Pentadbiran)
Belur, Hassan

Sejarah

Belur merupakan ibu kota terawal Empayar Hoysala. Di samping Halebidu yang terletak hanya 16 km jauh dari sini, Beluar ialah salah sebuah destinasi pelancongan utama di Karnataka, India. Belur Menurut catatan-catatan purba yang ditemui di sini, Belur juga pernah dinamakan Velapuri.
Tarikan utama di Belur ialah kompleks kuil Chennakesava yang merangkumi Kuil Chennakesava (didedikasikan kepada Chennakeshava atau "Vishnu Tampan") sebagai binaan pusat yang dikelilingi oleh kuil Kappe Chennigraya yang dibina oleh Shantaladevi, permaisuri kepada raja Vishnuvardhana.

Geografi

Belur terletak di titik 13.17°N 75.87°E, dengan ketinggian purata of 962 meter (3156 kaki).

Demografi

Mengikut banci India 2001, Belur diduduki 20,225 orang, iaitu 51% lelaki dan 49% wanita. Seramai 77% penduduk Belur celik huruf (54% lelaki dan 46% wanita), iaitu melebihi purata kebangsaan pada 59.5%. 11% penduduknya berumur 6 tahun ke bawah.
Balai Polis Sungai Senam

Balai Polis Sungai Senam terletak di Ipoh, Perak. Di sini terletaknya pusat latihan FRU negeri Perak.
Lagrave

Lagrave ialah sebuah komun yang terletak di komun Tarn di selatan Perancis.
Koto Aro

Poskod

Poskod yang digunakan di Koto Aro adalah 37162. Terdapat 27 buah desa di dalam daerah kecamatan Siulak.
Panunggangan Timur

Poskod

Poskod yang digunakan di Panunggangan Timur adalah 15143. Terdapat 11 buah desa di dalam daerah kecamatan Pinang.
Denyut elektromagnet

Denyut elektromagnetik (Bahasa Inggeris: Electromagnetic pulse atau EMP) adalah letusan radiasi elektromagnetik (cahaya, kemagnetan, elektrik), dan disebabkan oleh pembebasan tenaga yang banyak. Sebab "biasa" untuk denyutan elektromagnetik adalah sebuah letupan nuklear. Seorang saintis bernama Enrique Fermi meramalkan denyutan elektromagnet dari bom nuklear walaupun belum pernah berlaku pada ketika itu. EMP boleh merosakkan peralatan rakaman elektronik dan mematikan jam digital walaupun mereka dilindungi dengan ketat.
Argamasilla de Calatrava

Argamasilla de Calatrava merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Cencaluk

Cencaluk ialah sejenis lauk dalam hidangan tradisional Melaka. Oleh sebab ia dibuat daripada udang halus yang lebih dikenali sebagai udang geragau, cencaluk mengandungi kandungan protein yang tinggi.
Kebiasaannya, udang geragau ini sukar didapati. Di negeri Melaka, udang ini boleh didapati pada musim tertentu di Pantai Klebang, Limbongan, Tanjung Kling dan beberapa kawasan pesisiran pantai yang lain.
Melaka bukan sahaja terkenal dengan kesan peninggalan sejarahnya yang menarik lagi unik, malah tidak ketinggalan juga dari segi makanannya yang amat lazat lagi menyelerakan. Apabila kita menyebut mengenai makanan yang terdapat di Melaka, pasti kita akan teringatkan cencaluk.
Mengikut kepercayaan lama yang telah menjadi kata-kata senda gurau pula, kononnya jika pada hari perkahwinan seseorang itu, hujan turun sepanjang hari, maka dikatakan bahawa mempelai suka makan cencaluk. Namun itu semua hanyalah cerita lama.
Makanan ini yang suatu ketika dulu dipelopori oleh masyarakat Melayu di Melaka kini lebih digemari oleh semua lapisan masyarakat, bukan sahaja di tempat asalnya, malahan sudah melangkaui sempadan Malaysia. Ia juga menjadi satu keperluan atau lauk semasa menikmati hidangan nasi dan ada juga yang menjadikan petai atau jering sebagai ulam semasa memakan cencaluk. Sir R. O. Winstedt telah menulis mengenai "Cencaluk" di Malaysia dalam bukunya "The Circumstances of Malay Life - 1909". 
Kini, perusahaan membuat cencaluk semakin mendapat tempat di kalangan penduduk di beberapa kawasan di negeri Melaka. Kerajaan negeri sendiri sudah menetapkan kawasan Dewan Undangan Negeri Kawasan Sungai Udang sebagai kawasan mengeluarkan cencaluk di dalam rancangan 'Satu DUN Satu Produk'.
Selain itu, cencaluk juga kini mudah diperolehi menerusi penjualan yang terbuka seperti di tepi jalan raya serta di pasar-pasar sekitar negeri ini. Bagi mereka yang melalui pesisiran kawasan Tanjung Kling ke Sungai Udang, pasti akan dapat melihat deretan gerai yang menjual cencaluk dan juga belacan.
Cidolog, Cidolog, Sukabumi

Poskod

Poskod yang digunakan di Cidolog adalah 43184. Terdapat 11 buah desa di dalam daerah kecamatan Cidolog.
Banjir Khyber Pakhtunkhwa 2010

Banjir

Banjir akibat hujan lebat monsun merupakan yang terburuk dalam masa 80 tahun. Pengerusi Lembaga Bencana Alam Pakistan, Nadeem Ahmad menyatakan banjir terbesar berlaku pada tahun 1929. Jabatan Meteorologi Pakistan menyatakan hujan selama 36 jam menurunkan 12 inci air mengakibatkan 500,000 penduduk terpaksa pindah. Manuel Bessler selaku pegawai Jawatankuasa Kemanusiaan PBB meanggarkan banjir melibatkan 36 daerah dan 550,000 korban. Ada yang menyatakan sehingga 1 juta orang.
Mian Iftikhar Hussain selaku Menteri Wilayah mnyatakan seluruh prasarana sudah hancur jusnah akibat rempuhan air banjir yang deras. Di beberapa daerah banjir sedalam 18 kaki dan mangsa duduk di atas bumbung menanti bantuan tiba. 45 jambatan dan 3700 rumah hanyut dalam banjir. Lebuh raya Karakoram yang menghubungkan Pakistan dengan China ditutup selepas sebuah jambatan rosak. Semua jambatan telah musnah, seluruhnya.

Usaha bantuan

21 helikopter dan 150 bot penyelamat digerakkan ke sana. Kedutaaan besar AS di Pakistan menggerakkan 3 helikopter untuk operasi menyelamat. Tentera telah dikerahkan ke lokasi banjir untuk menyelamatkan mangsa yang terperangkapa dalam banjir dalam. Perdana Menteri Pakistan Yousaf Raza Gillani melawat kawasan banjir dan mengarahkan Tentera Laut Pakistan memindahkan korban banjir.

Bantuan

Pada 5 Ogos 2010, Wisma Putra mengumumkan bantuan kemanusiaan bernilai US$1 juta berikutan banjir sejak 22 Julai 2010 di Pakistan. 1600 terbunuh dan sejuta hilang tempat tinggal. Tumpuan di wilayah Punjab, Balochistan, Gilgit-Baltistan dan Khyber Pakhtunkhwa. Pertubuhan Bangsa-Bangsa Bersatu menerusi agensinya Tabung Kanak-kanak PBB dan Program Makanan Sedunia turut membantu.
Asyiela Putri

Kehidupan peribadi

Asyiela sekarang sedang menyambung pelajaran beliau di Multimedia Universiti (MMU) dalam jurusan Asasi Kreatif Multimedia .
Kampung Sungai Kedak

Poskod

Poskod yang digunakan di Kampung Sungai Kedak, Langkawi, Kedah adalah 07000.
Burbure

Burbure merupakan sebuah komun di jabatan Pas-de-Calais di utara Perancis.
Pasukan Keselamatan Pengangkutan Awam

Pasukan Keselamatan Pengangkutan Awam (Inggeris: Public Transport Security Command, Cina: 公共交通保安指揮處) atau singkatannya TransCom ialah satu unit polis khas khas bagi Pasukan Polis Singapura (SPF). Ia pertama kali ditubuhkan sebagai satu unit Pasukan Operasi Khas dibawah nama Unit Polis MRT pada 2005, sebagai tindak balas kepada keperluan untuk keprihatinan keselamatan yang lebih besar dalam operasi pengangkutan awam di Singapura akibat isu keselamatan sejagat. Sejak 15 Ogos 2009, unit TransCom telah dinaik taraf kepada unit bebas dan menggunakan namanya yang seperti sekarang.

Operasi

Para pegawai Pasukan Keselamatan Pengangkutan Awam beroperasi secara berpasangan atau dalam kumpulan yang lebih besar di dalam kereta api atau di sekitar stesen bagi rangkaian Sistem Pengangkutan Gerak Cepat (MRT). Rondaan dilakukan mungkin juga terdiri daripada pemeriksaan atau pencarian secara rawak terhadap seseorang atau benda yang mencurigakan.
Pada asalnya, TransCom hanya ditempatkan di kawasan MRT dan kini mereka juga melakukan operasi di pusat pertukaran bas dan terminal, di mana sebelum ini ia dilakukan oleh pegawai Pusat Polis Kejiranan.
Slot Widuri

Widuri merupakan sebuah slot drama bersiri yang bersiaran di RTM, saluran TV1. Slot ini bersiaran setiap hari Khamis hingga Ahad jam 7:00 - 7:59 malam.
Impossible Princess

Carta & jualan

Album ini ditangga ke-4 oleh carta lagu Australia dan nombor 1 oleh carta Australian Music Report pada Januari 1998. Ia meletakkan album ini dtangga ke-31 sebagai album terlaris sepanjang tahun 1998 dan diiktiraf platinum untuk jualan 70,000 unit. Di United Kingdom, album ini mendapat tempat ke-10 dan diiktiraf perak pada April 1998. Impossible Princess menjadi album ke-4 Minogue yang berjaya menduduki carta di Jerman, di mana ia mendapat tempat ke-78. Album ini mendapat tangga pertama di Israel, walaupun dengan promoso yang terhad.
Masjid Langgar, Alor Setar

Pentadbiran

Masjid Langgar memiliki nombor pendaftaran masjid No Daftar: MY-02-KS-00067.
Panyiaran

Poskod

Poskod yang digunakan di Panyiaran adalah 46195. Terdapat buah desa di dalam daerah kecamatan Cikalong.
Ciaro

Poskod

Poskod yang digunakan di Ciaro adalah 40215. Terdapat buah desa di dalam daerah kecamatan Nagreg.
Peramola

Peramola merupakan sebuah kawasan perbandaran yang terletak di Sepanyol dalam daerah Alt Urgell, wilayah Catalonia.
Rashid Sidek

Kehidupan peribadi

Beliau ialah anak bongsu daripada 5 adik-beradik Sidek yang terkenal. Rashid dan adik-beradiknya mendapat pendedahan kepada badminton dari bapa mereka, Haji Mohd Sidek. Di bawah bimbingan bapanya, Rashid dan adik-beradiknya yang lain dilatih menjadi juara. Beliau ialah graduan Victoria Institution (kumpulan 1981-1985).
Gerakan anti-tembakau di Jerman Nazi

Gerakan anti-tembakau di Jerman Nazi merupakan gerakan anti-merokok pertama dalam sejarah moden.  Kempen ini dilakukan apabila para doktor di Jerman menjadi yang pertama mengesan hubungan antara tabiat merokok dengan kanser paru-paru.  Gerakan anti-tembakau telah meluas ke serata dunia pada awal abad ke-20,  namun sedikit yang berjaya. Walau bagaimanapun, kempen anti-tembakau yang dijalankan di Jerman ini menjadi gerakan paling berjaya apabila turut disokong oleh kerajaan Nazi setelah berkuasa  dan menjadi gerakan anti-merokok paling berkuasa di dunia pada tahun 1930-an dan awal 1940-an. Kepimpinan Sosialis Kebangsaan mengutuk tabiat merokok dan beberapa yang lain secara terangan mengkritik pengambilan tembakau. Ketika pemerintahan Nazi, kajian mengenai merokok dan kesannya terhadap kesihatan rancak dijalankan  dan menjadi penyelidikan yang penting pada masa tersebut. Antara faktor kejayaan kempen ini adalah Adolf Hitler yang secara peribadi tidak menggemari tembakau dan polisi reproduktif Nazi.
Kempen anti-tembakau Nazi termasuklah larangan merokok dalam tram, bas, dan kereta api bandar,  memperkenalkan pendidikan kesihatan, mengurangkan pengambilan rokok di Wehrmacht, menganjurkan ceramah kesihatan kepada para tentera, dan menaikkan cukai tembakau.  Sosialis Kebangsaan juga memperkenalkan larangan pengiklanan tembakau dan merokok di kawasan awam, dan restoran dan kedai kopi yang dikawal selia. Gerakan anti-tembakau tidak memberi kesan yang banyak dalam sejarah awal pemerintahan Nazi dan penggunaan tembakau meningkat di antara 1933 dan 1939,  namun merokok di kalangan anggota tentera menurun dari tahun 1939 sehingga 1945.  Sehingga akhir abad ke-20, tiada gerakan anti-merokok selepas perang yang dapat menyamai pengaruh kempen anti-merokok Nazi.
Koero! Rakuten Eagles

越えろ！楽天イーグルス (Romaji: Koero! Rakuten Eagles)ialah single istimewa dari °C-ute dan dipasarkan pada c2008-03-20 untuk lagu terbaru, Lagu Tema Rakuten Eagles.
Laktosa

Laktosa ialah sejenis gula disakarida iaitu heterodisakarida yang mempunyai ikatan glikosida β-1:4. Laktosa terdapat dalam susu, dan mungkin dikesan dalam air kencing wanita hamil.
Laktosa apabila ditindakkan oleh enzim laktase akan menghasilkan galaktosa dan glukosa yang akan dibawa oleh darah ke hati. Penyerapan laktosa berlaku serentak dengan pencernaannya, kerana enzim laktase terdapat pada pinggiran berus sel epitelium usus.
Laktosa bersifat penurun dan menunjukkan fenomena mutaputaran.
Cakra Khan

Pendidikan

Cakra Khan mendapat pendidikan awal di Taska Harapan Karangbenda, SDN Karangbenda 1, SMP 1 Parigi, dan SMA 1 Parigi.

Kerjaya Selebriti

Cakra Khan mula menemui popularitinya menerusi single pertamanya bertajuk "Harus Terpisah" (2012). Beliau memulakan kerjayanya dalam arena muzik sejak tahun 2012. Berteraskan gaya muzik dan lirik yang mudah dan senang untuk dihafal, "Harus Terpisah" menjadi lagu yang sangat popular dikalangan penggemar muzik hits di Indonesia dan Malaysia. Popularitinya itu terserlah dengan sangat cepat.
The Four

Sinopsis

Siri ini diambil berdasarkan novel seni mempertahankan diri yang popular ditulis oleh Wen Ruian (溫瑞安) dan mengisahkan cerita tentang empat konstabel yang hebat,iaitu: "Heartless" Sheng Yayu (盛崖餘), "Metal Hand" Tie Youxia (鐵游夏), "Life Chaser" Cui Lueshang (崔略商) and "Cold Blood" Lang Lingqi (冷凌棄).
Ular Tiung Cincin Emas

Gambaran

Muncung lebih panjang dari mata; rostrum lebih lebar berbanding kedalaman, nampak dari atas; internasal sepanjang atau sependek prae-frontal; frontal sepanjang jaraknya dari hujung muncung; loreal sepanjang seperti kedalaman atau lebih; praeocular menjulur sehingga permukaan atas kepala, tidak sehingga frontal; dua postocular; temporal 2 + 2 atau 2 + 3; lapan (sembilan) labial atas, ketiga atau kelima memasuki mata; empat atau lima labial bawah bersentuh dengan pelindung-dagu anterior; kemudiannya sepanjang atau lebih posterior; gigi anterior palatine tidak lebih besar berbanding posterior.
Sisik pada baris 21 (23), baris vertebral diperbesar; ventral 2O9-239; keseluruhan anal; subcaudal 89 no. Hitam di atas, dengan belang kuning melintang, berterusan atau tidak melintasi belakang; kuning labial, dengan sisi hitam. Permukaan bawah hitam atau kebiruan, sekata atau bertabur dengan kuning, leher kuning. Panjang keseluruhan 2310 mm.

Permakanan dan tingkah laku

Memakan mamalia kecil, mengkarung, katak, ular, dan ikan.
Kebanyakannya nokturnal. Ia berpontesi sebagai ular agresif. Spesimen yang dibiak dalam kurungan juga resah dan mungkin menyerang berulang. Sungguhpun banyak spesimen akan bertenang dan membenarkan dikendalikan dengan peralatan keselamatan bersesuaikan, ia biasanya mudah tertekan dan akan menolak makanan bagi tempoh yang panjang sekiranya diganggu.
Mirafuentes

Mirafuentes merupakan sebuah kawasan perbandaran yang terletak di Sepanyol dalam wilayah Navarre.
Eksploitasi berlebihan

Eksploitasi berlebihan, atau juga dipanggil penuaian berlebihan, merujuk penuaian sumber boleh baharu sehingga titik kepulangan yang menurun. Eksploistasi berlebihan secara berterusan boleh membawa kepada kemusnahan sumber. Istilah ini digunakan untuk sumber semula jadi seperti: tumbuhan perubatan liar, padang ragut, haiwan buruan, stok ikan, hutan, dan akuifer air.
Dalam ekologi, eksploitasi berlebihan menggambarkan salah saru daripada lima kegiatan utama yang mengancam biokepelbagaian global. Ahli ekologi menggunakan istilah ini untuk menggambarkan populasi yang dituai pada kadar yang tidak mampan, yang diberikan kadar mortaliti semula jadi dan kapasiti untuk pembiakan. Ini boleh menyebabkan kepupusan pada paras populasi dan juga kepupusan keseluruhan spesies. Dalam biologi pemuliharaan, istilah ini biasanya digunakan dalam konteks kegiatan ekonomi manusia yang melibatkan pengambilan sumber biologi, atau organisma, dalam bilangan besar melebihi kebolehan populasinya untuk bertahan. Istilah ini juga digunakan dan ditakrifkan agak berlainan dalam perikanan, hidrologi, dan pengurusan sumber semula jadi.
Eksploitasi berlebihan boleh membawa kepada kemusnahan, termasuk kepupusan. Walau bagaimanapun, kemampanan eksploitasi berlebihan adalah tidak mustahil. Dalam konteks perikanan, istilah penangkapan ikan berlebihan boleh digunakan sebagai ganti kepada eksploitasi berlebihan, seperti ragut rumput berlebihan dalam pengurusan stok, pembalakan berlebihan dalam pengurusan hutan, pengedrafan berlebihan dalam pengurusan akuifer, dan spesies terancam dalam pengawasan spesies. Ekploitasi berlebihan bukan kegiatan terhad kepada manusia. Pemangsa dan herbivor yang diperkenalkan, contohnya boleh mengeksploit flora dan fauna asli secara berlebihan.
Akhbar New Life Daily News

Sejarah

Akhbar New Life Daily News ini turut disenaraikan dalam Katalog Suratkhabar dan majalah bahasa Cina, Arkib Negara Malaysia 1991 dengan nombor ISBN 967-912-028-7.
Untuk tujuan rujukan dan penyelidikan, terdapat salinan akhbar tersebut di Arkib Negara Malaysia bertarikh
1961 Jan-Dis 1962 Jan-Dis 1963 Jan-Dis 1964 Jan-Dis 1965 Jan.
Perodua Kancil

Sejarah

Perodua Kancil merupakan kereta keluaran pertama PERODUA sejak dilancarkan pada 1994. Ia mempunyai 4 pintu dengan keluasan 5 tempat duduk. Perodua Kancil ke-50,000 dilancarkan pada 1996. Perodua Kancil ke-100,000 dilancarkan pada 1997. Perodua Kancil ke-250,000 dilancarkan pada tahun 1999. Tetapi, penjualan Perodua Kancil berhenti pada 2009 dengan penjualan 722,223 buah, dan ia telah bertukar kepada Perodua Kelisa.
Kancil merupakan model paling popular terutama kepada pemandu baru dan wanita serta paling banyak digunakan oleh sekolah memandu. Ia kecil, kompak dan menjimatkan dari segi bahan api (RM 10.00 untuk kira-kira 100 kilometer).
Saint-Étienne-en-Bresse

Saint-Étienne-en-Bresse ialah komun di jabatan Saône-et-Loire dan di kawasan Bourgogne di timur Perancis.
Sekolah Jenis Kebangsaan (C) Sungai Udang

Sejarah

Penubuhan S.J.K (C) Sungai Udang boleh dikatakan serentak dengan kewujudan Kampung Baru Sungai Udang. Pada tahun 1953 kerajaan telah mengumpulkan semua penduduk kaum Cina di Sungai Udang dan wujudlah Kampung Baru Sungai Udang.
Pada masa yang sama, di bawah pimpinan dan seruan pemimpin -pemimpin tempatan iaitu Mendiang Lee Moe dan Song Miow Fatt, telah memohon sekeping tanah kerajaan luasnya satu acre lebih (0.4649 hektar) dan terus membina sebuah sekolah di atas tanah kerajaan yang dimohon. Maka wujudlah sekolah S.J.K.(C) Sungai Udang.
Pada permulaannya, bilangan murid cuma 70 orang dan 3 orang guru. Guru besar yang pertama ialah En. Bong Tiam Poh. Pada hujung tahun 1955 , En. Tan Xie Min mengambil alih tugas sebagai guru besar S.J.K (C) Sungai Udang. Pada Tahun 1959 , sekolah ini ditukar menjadi sekolah bantuan penuh.
Pada tahun 1960, bilangan murid kian bertambah, bilik darjah tidak mencukupi. Pengerusi LPS pada masa itu ialah En. Wong Shi Tang telah menderma RM3,000.00 untuk membina 3 buah bilik darjah papan untuk kegunaan sementara. Pada tahun 1964, Kementerian Pendidikan telah meluluskan peruntukan untuk membina 4 buah bilik darjah, sebuah tandas lelaki dan sebuah tandas perempuan serta membuat pagar kawasan sekolah. Pada tahun yang sama, bilangan guru juga telah ditambahkan 2 orang lagi.
Selepas persaraan En. Tan Xie Min, En. Tong You telah mengambil alih sebagai guru besar. Pada Tahun 1979, Ahli Parlimen kawasan ini Yang Berhormat Tan Sri Chong Hon Nyan telah meluluskan peruntukan RM4,000.00 untuk membina sebuah gelanggang bola keranjang. Pada tahun berikutnya, Yang Berhormat Tan Sri Chong Hon Nyan sekali lagi meluluskan peruntukan RM10,000.00 untuk membina sebuah kantin sekolah.
Pada Tahun 1987, En. Tong You ditukar ke sekolah Poh Lan dan tempatnya diganti oleh En. Lee Kim Lin. Kawasan Sungai Udang telah membangun dengan pesat, bilangan kelas yang sedia ada tidak dapat menampung bilangan murid yang kian bertambah. Pada Tahun 1989, satu Majlis Jamuan Makan Malam untuk mengutip derma telah diadakan. Pihak sekolah berjaya mengutip derma RM40,000.00 untuk membina 2 buah bilik darjah.
Pada Tahun 1990, En. Chong Chin Siang memegang jawatan guru besar sekolah ini. Pada tahun yang sama, Kementerian Pendidikan telah meluluskan untuk membina 3 buah bilik darjah lagi.
Pada Tahun 1995, En. Chiong Chin Siang bersara dan tempatnya diganti oleh En. Yip Chong Wah. Pada Tahun 1998, Ibu bapa dan stake holders Sungai Udang membuat jamuan makan malam untuk mengutip wang dan membina bilik komputer supaya anak murid sekolah dapat mengikuti kelas komputer.
Pada Tahun 2001, En. Yip Chong Wah bersara dan En. Tai Song Lai mengganti tempatnya pada bulan Oktober, 2001. Pada hujung Tahun 2002, sebuah bangunan baru yang bertingkat 4 telah berjaya dibina dalam Rancangan Malaysia Kelapan. Bangunan baru ini telah dirasmikan oleh Yang Berhormat Dato' Hon Choon Kim, Timbalan Menteri Pendidikan pada 3 Oktober 2003. Cik Ang Lee Hwang merupakan guru besar SJKC Sungai Udang mulai pada 16 Oktober 2002.
Manquillos

Manquillos merupakan sebuah kawasan perbandaran di Sepanyol di Palencia, di komuniti autonomi Castile dan León.
Kampung Semanggang

Poskod

Poskod yang digunakan di Kampung Semanggang, Pekan, Pahang ialah 26650.